Mandliroheline

Mandliroheline on roheline värvitoon, hele või kahvatu kergelt tuhm jahedatooniline roheline, mis sarnaneb mandlipuu rohelise vilja värvusega. Värvinime võidakse kasutada pistaatsiarohelise sünonüümina, nende värvinimetuste kasutuses on palju kattuvust. Ingliskeelse Merriam-Websteri sõnastiku järgi on mandliroheline raskesti defineeritav värv, kollaka tooniga roheline, mis on rohelisem ja heledam kui estragoniroheline, malahhiitrohelisest tuhmima tooniga ja vaseroosterohelisest kollakam. Prantsuskeelne värviportaal pourpre.com näeb mandlirohelist eelkõige heleda rohelisena. Mandliroheline seostub värskuse ja rahulikkusega, on õrn ja rahustav värvitoon. Õrnrohelisi kangaid on moes olnud juba iidsetest aegadest, kuid värvinimetus vert amande ilmub esmakordselt 1856. aastal; selle loomine on omistatud õmblejanna Bernard-Jammèsile. Eristati tumedat ja heledat mandlirohelist. "Mandlivärvi" võib tähendada ka beeži või pruuni tooni, seepärast täpsustatakse muis keeltes sageli, et tegemist on rohelise värvitooniga: vert amande, almond green. Mandlipuu oks viljaga Nopitud rohelised mandlid Hiidvaksik (Geometra papilionaria) ISCC-NBS-i värvisõnaraamatu "Color: Universal Language and Dictionary of Names" järgi võib mandliroheline (almond green, light almond green) olla hele, keskmine või tume kollakasroheline             , või hoopis hallikasroheline     . Prantsuskeelne värvinimetuste portaal pourpre.com annab mandlirohelise vasteks toonivahemiku erksast jahedavõitu helerohelisest kahvaturoheliseni                          . Kunstitarvete tootja Cansoni Mi-Teintes' seeria pastellpaberi üks toone on vert amande 'mandliroheline'     , eesti keelde on see tõlgitud helerohelisena. Nimetust mandliroheline kohtab 1920. ja 1930. aastate Eesti ajakirjade moenõuannetes riietuse kontekstis. Moe kontekstis kasutatakse sõna tänapäevalgi. Nagu pistaatsiaroheline ja laimirohelinegi on mandliroheline toon kasutusel kosmeetikas, sisekujunduses, kodutekstiilides ja rõivastuses, kodutehnika ja sõidukite värvusena. Pistaatsiaroheline Seladoniroheline "Arhiivikoopia". Originaali arhiivikoopia seisuga 2. august 2021. Vaadatud 12. jaanuaril 2021.{{netiviide}}: CS1 hooldus: arhiivikoopia kasutusel pealkirjana (link) http://eki.ee/dict/ves/index.cgi?Q=pistaatsia&F=V https://www.merriam-webster.com/dictionary/almond%20green Vert amande. - pourpre.com Modes de Longchamps. - La Sylphide, 30 mars 1856 https://archive.org/details/coloruniversalla00kell/page/60/mode/2up?q=almond https://vunder.ee/toode/pastellpaber-canson-mi-teintes-160g-a4/ Wärw ja mood. - Uudisleht, 9. detsember 1928 "Kevadviisid" moes. - Tallinna Post, 13 märts 1936 Kahevärviline kostüüm. - Uus Eesti, nr 172, 26. juuni 1938 Kevad-suviste haute couture`i kolletsioonide hiilgus ja viletsus. - Mood ja ilu. - naistekas.delfi.ee "Arhiivikoopia". Originaali arhiivikoopia seisuga 22. märts 2019. Vaadatud 22. märtsil 2019.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 22. märts 2019. Vaadatud 22. märtsil 2019.{{netiviide}}: CS1 hooldus: arhiivikoopia kasutusel pealkirjana (link) La couleur vert amande en décoration. - maison.20minutes.fr